রয় ভার্জিন
রয় থমাস ভার্জিন (ইংরেজি: Roy Virgin; জন্ম: ২৬ আগস্ট, ১৯৩৯) সমারসেটের টানটন এলাকায় জন্মগ্রহণকারী বিখ্যাত ও সাবেক প্রথম-শ্রেণীর ইংরেজ ক্রিকেট তারকা। ১৯৫৭ থেকে ১৯৭৭ সময়কালে ঘরোয়া প্রথম-শ্রেণীর ইংরেজ কাউন্টি ক্রিকেটে সমারসেট ও নর্দাম্পটনশায়ারের এবং দক্ষিণ আফ্রিকান ক্রিকেটে ওয়েস্টার্ন প্রভিন্স দলের প্রতিনিধিত্ব করেছেন। দলে তিনি মূলতঃ ডানহাতি উদ্বোধনী ব্যাটসম্যান হিসেবে খেলতেন। এছাড়াও, মাঝে-মধ্যে উইকেট-রক্ষকের দায়িত্ব পালনের পাশাপাশি লেগব্রেক বোলিংয়ে পারদর্শীতা দেখিয়েছেন রয় ভার্জিন।